मुख्यमंत्री ने कहा कि समय सीमा संबंधी कोई भी उल्लंघन बर्दाश्त नहीं किया जाएगा। सरकार का मानना है कि कुछ भ्रष्ट अधिकारी आवेदनों को जानबूझकर लटकाते हैं, जिससे कि काम में देरी हो और आवेदन करने वाले लोग रिश्वत देने को बाध्य हों। मुख्यमंत्री ने चेतावनी दी कि भ्रष्टाचार के मामलों में कोताही बर्दाश्त नहीं की जाएगी। उल्लंघन को बहुत गंभीरता से लिया जाएगा और दोषियों के खिलाफ अनुशासनात्मक और सख्त कार्रवाई की जाएगी।